Gulšeš

Gulšeš – likimo deivės hetitų mitologijoje. Jų buveinė – požemio pasaulis. Manoma, kad tai hatų kilmės dievybės (kaip ir Telepinas bei Hašamilis). Gretinamos su Hanahana ir Dingir-Mahmeš deivių grupe.Gwendolyn Leick (2002). A Dictionary of Ancient Near Eastern Mythology, p. 31.

Aptikta nemažai užkalbėjimų, kuriais šaukiamasi šių dievybių; tikėta, jog galėjusios veikti tiek žmonėms palankiai, tiek priešiškai. Gulšeš taip pat buvo siejamos su gimdymu, tikėta, kad lydinčios žmogų visą gyvenimą.Gwendolyn Leick (2002). A Dictionary of Ancient Near Eastern Mythology, p. 77. ISBN 9781134641024. Hetitai skyrė „gerąją“ ir „blogąją“ mirtį, pastaroji buvo suprantama kaip mirtis anksčiau laiko. Atsakomybė už jauno žmogaus mirtį galėjo būti priskiriama deivėms Gulšeš, tačiau paprastai tokia mirtis buvo suprantama kaip dievų atpildas už praeities poelgius.Piotr Taracha: Religions of Second Millennium Anatolia. Harrassowitz Verlag, Wiesbaden 2009, p. 159. ISBN 978-3-447-05885-8.

Dievavardis Gulšeš siejamas su hetitų kalbos veiksmažodžiu gulš-, reiškusiu „įrašyti“, „išraižyti“, „pažymėti“.Eva Cancik-Kirschbaum, Jörg Klinger, Gerfrid G. W. Müller. Diversity and Standardization: Perspectives on ancient Near Eastern cultural history. Walter de Gruyter, 2014, p. 6–11. Jazilikajos, šventovės prie istorinės hetitų sostinės Hatušo, bareljefuose šios deivės įvardytos Hutena ir Hutelura ir priklauso Hebatės palydai (drauge su Saruma, Alanzu, Takiti).Gwendolyn Leick (2002). A Dictionary of Ancient Near Eastern Mythology, p. 81. Šie vardai siejami su huritų hut („rašyti“).

 Šaltiniai 

Kategorija:Hetitų dievai